એવું કહેવાય છે કે આ હુમલો થયો ત્યારે લોકો મસ્જિદની બહાર નીકળી રહ્યા હતા. હુમલા બાદ ઘટના સ્થળે પોલીસના વધારાનાં દળો સ્થળ પર પહોંચી ગયા હતા. ત્યાર બાદ પોલીસે પણ હવામાં ફાયરિંગ કર્યું હતું. પોલીસને શક હતો કે હુમલાખોરો આસપાસના વિસ્તારોમાં છે અને તેથી તેની ખાતરી કરવા તેમણે હવામાં ફાયરિંગ કર્યું હતું. ઘાયલ પોલીસ કોન્સ્ટેબલ સજ્જાદ અહમદને હોસ્પિટલમાં દાખલ કરવામાં આવ્યા હતા. જ્યાં આજે વહેલી પરોઢિયે તેમનું મોત થયું હતું.